b'\n_START_ARTICLE_\nLondon Nationals\n_START_SECTION_\nZgodovina\n_START_PARAGRAPH_\nKlubu London Nationals je bilo zagotovljeno mesto v OHA za sezono 1965/66. Tedaj so delovali kot podru\xc5\xbeni\xc4\x8dno mo\xc5\xa1tvo NHL mo\xc5\xa1tva Toronto Maple Leafs. Po padcu lige Metro Junior A League leta 1963 je Torontu namre\xc4\x8d ostalo le eno podru\xc5\xbeni\xc4\x8dno mo\xc5\xa1tvo znotraj OHA. \xc5\xbdeleli so mo\xc5\xa1tvo v Londonu, da bi zamenjalo staro mo\xc5\xa1tvo Toronto St. Michael\'s Majors, ki je razpadlo nekaj let prej. Toronto Maple Leafs so sicer prvotno \xc5\xbeeleli, da bi Nationalsi z delovanjem za\xc4\x8deli \xc5\xbee v sezoni 1963/64, a \xc5\xa1ele naslednjo sezono so zares postali drugo podru\xc5\xbeni\xc4\x8dno mo\xc5\xa1tvo Leafsov, za mo\xc5\xa1tvom Toronto Marlboros. Pred 1965 so Nationalsi igrali v Zahodni mladinski B ligi in osvojili tamkaj\xc5\xa1nje prvenstvo v letih 1952, 1964 in 1965._NEWLINE_Klub je ime dobil po svojem sponzorju, Kanadski narodni zvezi za rekreacijo (Canadian National Recreation Association). Klubski dresi so bili na mo\xc4\x8d podobni tistim od Maple Leafsov, le da so bile na listu besede "London Nationals" in ne "Toronto Maple Leafs"._NEWLINE_Najve\xc4\x8d tekem za klub je odigral Brian Murphy (98), v treh sezonah. Vodilni strelec mo\xc5\xa1tva je bil Garry Unger, ki je na 50 tekmah zadel 42-krat. Absolutni naju\xc4\x8dinkovitej\xc5\xa1i igralec je bil Walt McKechnie s 26 goli, 74 podajami in 100 to\xc4\x8dkami._NEWLINE_Po treh sezonah se je direktno sponzorstvo iz NHL kon\xc4\x8dalo. Poslovne\xc5\xbe Howard Darwin je tako klub odkupil in ga preimenoval v London Knights. Prav tako je zamenjal mo\xc5\xa1tvene barve v zeleno in zlato.\n_START_SECTION_\nTrenerji\n_START_PARAGRAPH_\nV sezoni 1965/66 je mo\xc5\xa1tvo treniral Jack McIntyre, naslednji dve sezoni pa \xc4\x8dlan Hokejskega hrama slavnih lige NHL Turk Broda.'